ഹരിതയെ പിരിച്ച് വിട്ടത് സ്ത്രീ വിരുദ്ധ സമീപനമെന്ന് എ.എ റഹീം തിരുവനന്തപുരം: ഹരിതയെ പിരിച്ച് വിട്ടത് സ്ത്രീ വിരുദ്ധ സമീപനമെന്ന് ഡിവൈഎഫ്ഐ സംസ്ഥാന സെക്രട്ടറി എ.എ റഹീം. സ്ത്രീക്ക് പരാതി പറയാനുള്ള സ്വതന്ത്ര്യം പോലും മുസ്ലീം ലീഗ് നല്കുന്നില്ലെന്നും ഈ സ്ത്രീ വിരുദ്ധ സമീപനം ആധുനിക സമൂഹത്തിന് തന്നെ അപമാനമാണെന്നും എ.എ റഹീം പറഞ്ഞു. എന്ത് ജനാധിപത്യമാണിതെന്ന് ചോദിച്ച റഹീം പിരിച്ച് വിടല് കൊണ്ട് സ്വാതന്ത്ര്യ അഭിപ്രായങ്ങളെ തടയാനാവില്ലെന്നും ഓര്മിപ്പിച്ചു. ലീഗ് ജനാധിപത്യപരമായ ശബ്ദങ്ങളെ ഇല്ലാതാക്കാനാണ് ശ്രമിക്കുന്നത്. ലീഗിന്റെ സ്ത്രീ വിരുദ്ധത മറ നീക്കി പുറത്ത് വന്നിരിക്കുകയാണ്. ഈ വിഷയം ജെന്ഡര് പൊളിറ്റിക്സുമായി ചേര്ത്ത് കാണണം എഎ റഹീം പറയുന്നു. ഹരിതയുടെ പ്രവര്ത്തകര് ഉയര്ത്തിയത് വിപ്ലവകരമായ നീക്കമാണെന്നും ആ നീക്കത്തെ ഡിവൈഎഫ്ഐ അഭിവാദ്യം ചെയ്യുന്നുവെന്നും എ.എ റഹീം പറഞ്ഞു. ഇന്ന് ഉച്ചയോടെയാണ് എംഎസ്എഫ് ഹരിത സംസ്ഥാന കമ്മറ്റി പിരിച്ചുവിടാന് മുസ്ലിം ലീഗ് തീരുമാനിക്കുന്നത്.